નવી દિલ્હીઃ બિહારમાં મંત્રી અબ્દુલ જલીલ મસ્તાનની સભામાં પીએમ મોદીના ફોટો પર જૂતાં ફટકાવાનો મામલો સામે આવ્યો છે. બિહાર વિપક્ષી દળ બીજેપીએ જ્યાં રસ્તાથી લઇને વિધાનસભા સુધી વિરોધ કર્યો છે. ત્યાં નીતીશ કુમારે મંત્રીના કામને ખોટુ ગણાવ્યું છે. જેડીયૂ મંત્રીને આ મામલે માંફી માંગવાનું કહેવામાં આવ્યું છે. મંત્રીના કામને લઇને નીતીશે કહ્યું છે કે આ યોગ્ય નથી. આ ખોટી બાબત છે. ડેપ્યુટી સીએમ તેજસ્વી યાદવે પણ કહ્યું કે મંત્રીએ આ રીતે અપશબ્દો ન બોલવા જોઇએ. કોંગ્રેસ પ્રદેશ અધ્યક્ષ અશોક ચૌધરીએ પણ આ બાબતે ટિપ્પણી કરતા દુઃખ વ્યક્ત કર્યું છે.